En 17-årig pige blev udsat for blufærdighedskrænkelse, da hun var på vej hjem ad Sohngaardsholmsvej i Aalborg i nat. Her mødte hun en mand i en bil, der kørte forbi hende tre gange. Bilen rullede vinduet ned, da pigen gik forbi. Manden spurgte pigen, om hun var fuld, men samtidig med havde han taget sit lem frem og rørte ved det. Det fortæller vagtchefen ved Nordjyllands Politi. Pigen går videre fra stedet, men manden følger efter hende. Den 17-årige pige gemmer sig bag en bil, og det får manden til at opgive sin jagt. Manden beskrives som 20-25 år gammel, normal af bygning og cirka 175-180 cm høj. Han bar lyse cowboybukser på, da krænkelsen skete omkring klokken kvart i tre natten til fredag. Manden kørte i en ældre bil med skrå bagende - muligvis en Toyota. Oplysninger om nattens henvendelser til nærmeste politi på telefon 1-1-4.

Opsummering:
En mand blottede sig i nat for en yngre kvinde i Aalborg og jagtede hende bagefter.